钦定古今图书集成/方舆汇编/边裔典/第040卷 > 苍霞草 > 《议番舶》前人
## 钦定古今图书集成/方舆汇编/边裔典/第040卷 > 苍霞草 > 《议番舶》前人

国初，浙、福、广三省设三市舶司，在浙江者，专为日本
入贡，带有货物，许其交易；在广东者，则西洋番船之
辏，许其交易而抽分之。若福建既不通贡，又不通舶，
而国初设立市舶之意，漫不可考矣。舶之为利也，譬
之矿然，“封闭矿洞，驱斥矿徒，是为上策。度不能闭，则
国收其利权而自操之，是为中策。不闭不收，利孔泄”
漏，以资奸萌啸聚其人，斯无策矣。今海贼据峿屿、南
屿诸岛，公擅番舶之利；而中土之民交通接济，杀之
而不能止，则利权之在下也。宜查国初设立市舶之
意，无泄利孔，使奸人得乘其便。